Document ID: 32000R1566

32000R1566
L 180/17
JURNALUL OFÍCIAL AL UNIUNII EUROPENE
REGULAMENTUL (CE) NR. 1566/2000 AL COMISIEI
din 18 iulie 2000
de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 1437/2000 al Comisiei (2), în special articolul 11 alineatul (1) litera (a),
întrucât:
(1)
Articolul 11 alineatul (1) din Regulamentul (CEE) nr. 2092/91 prevede că produsele importate dintr-o țară terță nu pot fi comercializate decât în cazul în care provin dintr-o țară terță care figurează pe o listă stabilită în conformitate cu criteriile prevăzute la alineatul (2) din articolul menționat. Această listă figurează în anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 548/2000 (4).
(2)
Autoritățile australiene au solicitat Comisiei includerea unui nou organism de control și certificare, în conformitate cu dispozițiile Regulamentului (CEE) nr. 94/92.
(3)
Autoritățile australiene au furnizat Comisiei toate garanțiile și informațiile necesare pentru a asigura respectarea criteriilor stabilite la articolul 11 alineatul (2) din Regulamentul (CEE) nr. 2092/91 al Consiliului de către noul organism de control și certificare.
(4)
Măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 94/92 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 iulie 2000.

Labels: 3
17
18
6